महाराष्ट्र के धर्माबाद की एक स्थानीय अदालत ने आंध्र प्रदेश के मुख्यमंत्री एन चंद्र बाबू नायडू समेत 15 लोगों के खिलाफ गैरजमानती वॉरंट जारी किया है। मामला गोदावरी नदी पर बन रहे बाभली परियोजना के खिलाफ किये गए प्रदर्शन का है। महाराष्ट्र सरकार ने 2010 में प्रदर्शनकारियों के खिलाफ मामला दर्ज किया था। धर्माबाद के फर्स्ट क्लास मैजिस्ट्रेट ने पुलिस को निर्देश दिया है कि वो सभी आरोपियों को गिरफ्तार कर 21 सितंबर को कोर्ट में पेश करे। नायडू उस समय संयुक्त आंध्र प्रदेश में नेता विपक्ष हुआ करते थे उनकी पार्टी टीडीपी इस परियोजना का विरोध ये कहकर कर रही थी कि इस परियोजना से आंध्र प्रदेश के लोगों का हित खतरे में पड़ेगा।